SpaceX kompaniyasiga O'zbekistonda vakolatxonasini ochish bo'yicha taklif berildi

“SpaceX” kompaniyasi vakiliga O'zbekistonda o'z vakolatxonasini ochish bo'yicha taklif berildi. Bu haqda  Axborot texnologiyalari va kommmunikatsiyalarini rivojlantirish vazirligi matbuot xizmati xabar berdi.
Ma'lum qilinishicha, “Space Technology Conference STC-2022” xalqaro konferentsiyasi doirasida 10 may kuni Axborot texnologiyalari va kommunikatsiyalarini rivojlantirish vaziri Sherzod Shermatov “SpaceX” kompaniyasi vakili Ben MakVilyams bilan uchrashuv o'tkazgan.
Uchrashuvda “SpaceX” bugungi kunda dunyoning ko'plab mamlakatlarida yirik loyihalarni amalga oshirib kelayotgani qayd etilgan. Shuningdek, kompaniya vakili O'zbekistonda ham shunday loyihalarni amalga oshirishga tayyor ekanini bildirgan.
Shu bilan birga, AKT vazirligi tomonidan o'zaro manfaatli hamkorlikni kengaytirish maqsadida kompaniya vakiliga O'zbekistonda o'z vakolatxonasini ochish bo'yicha takliflar berilgan. Muloqotda tomonlarni qiziqtirgan savollar yuzasidan atroflicha fiklar almashilgan.
Avvalroq TikTok kompaniyasiga O'zbekistonda o'z vakolatxonasini ochish bo'yicha taklif berilgani ma'lum qilingandi.